અંતઃસ્ફોટ (1981) નામક આત્મકથાના દલિત ફેમિનિસ્ટ, એક્ટિવિસ્ટ, લેખિકા, વિદૂષી કુમુદ પાવડે (1938)ની આ આત્મકથાનું એક પ્રકરણ ‘સ્ટોરી ઓફ માય સંસ્કૃત’માં તેઓ પોતે સહન કરેલ સ્ત્રી હોવાના તથા મહાર જાતિમાં જન્મેલ હોવાના બમણા દલિતપણાની પીડાની વાત કરે છે. આમ તો તેમની આ સમગ્ર આત્મકથા જાણે દલિત પીડાનો દસ્તાવેજ છે. પરંતુ તેનું આ પ્રકરણ દેવગિરા સંસ્કૃત જેવા વિષયના ખૂબ સારા શિક્ષણ બાદ એક દલિત સ્ત્રીએ સહન કરેલ અપમાનો તથા બેરોજગારીની કથા-વ્યથાની વાત કરે છે. વળી આ પ્રકરણમાં લેખિકાએ આ બધી યાતનાઓ તથા અન્યાયો વિશે દિલ્હી સ્થિત મંત્રીને લખેલ ટપાલનો રોચક પ્રસંગ પણ આવરી લે છે. એક એવી ટપાલ જે તેમણે સંસ્કૃતમાં એમ.એ. કર્યા બાદ ફક્ત દલિત હોવાને કારણે અનુભવેલ બે વર્ષની હાડમારી તથા બેરોજગારીને અંતે તત્કાલીન કેબિનેટ મિનિસ્ટર બાબુ જગજીવનરામજીને લખ્યો હતો. તેઓ લખે છે, ‘મારો આ મદદની ગુહાર માટેનો પત્ર જટાયુની અંતિમ ચીખ જેવો હતો...